Boegie se blog - As jy deur hel gaan moenie ophou hardloop nie! | Want ons bly ook hier! | Bladsy 2
Posted on Maart 6, 2008 by boegels
Ek het vandag vir die tweede keer geld geskenk per sms. R10 aan AfriForum. Maklik, sms net die woord FORUM na 38655. Sekondes daarna sms hulle terug met 'n dankie dat ek Afriforum help om my stem laat hoor het met my bydrae.
AfriForum is 'n forum waar ons gemeenskap se stem gehoor word in 'n samelewing waar minderhede – soos Afrikaners en die Afrikaanse gemeenskap – toenemend geïgnoreer word. AfriForum bied juis 'n Forum vir die konstruktiewe aktivering van minderhede tot deelname aan die openbare debat en aksies, om sodoende 'n toekoms vir ons in Afrika te verseker.
AfriForum, 'n onafhanklike inisiatief van die vakbond Solidariteit, is 'n nie-winsgewende instelling wat daarna streef om hierdie onttrekkingskringloop uit die weg te ruim. Die proses spoor minderhede konstruktief tot deelname aan die openbare lewe en debat aan.